
    ROMÂNIA
 MUNICIPIUL MARGHITA
	   	
       415300 - Marghita,  jud. Bihor,                                                           telefon : +40259362001
       Calea Republicii,  nr.1,                                                                                      +40359409977
       Cod fiscal 4348947                                                                         	fax:      +40359409982
                                                   e-mail:primaria@marghita.ro

PRIMAR
Nr. 8102 din  8.08.2022

REFERAT DE APROBARE 
            la proiectul de hotărâre  privind aprobarea solicitării adresate Ministerului Educaţiei pentru emiterea avizului conform în vederea schimbării destinaţiei bazei materiale a clădirii Grădiniţei cu Program Prelungit situată pe str. Nicolae Bălcescu nr. 21


          Prezentul referat de aprobare are la bază prevederile art.6 alin (3) si art.30 alin.(1) si (2) din Legea  nr. 24/2000, privind normele de tehnică legislativa pentru elaborarea actelor normative, republicată , cu modificările și completările ulterioare, reprezentând instrumentul de prezentare si motivare al proiectului de hotărâre privind aprobarea solicitării adresate Ministerului Educaţiei pentru emiterea avizului conform în vederea schimbării destinaţiei bazei materiale a clădirii Grădiniţei cu Program Prelungit situată pe str. Nicolae Bălcescu nr. 21
         Avand in vedere memoriul nr. 419/6.05.2021 al conducerii Gradiniţei cu program Prelungit nr- 1 Marghita  înregistrat la Primăria Municipiului Marghita sub nr. 4670 din 6.05.2021, emis  în baza Hotărârii  nr. 15 din 16.04.2021 al Consiliului de Administraţie al G.P.P. nr. 1 Marghita prin care ni se aduce la cunoştinţă  faptul că desfăşurarea procesului de învăţământ în clădirea situată pe str. Nicolae Balcescu nr. 21 este improprie , datorită vechimii clădirii, renunţându-se de a se mai desfăşura activitati scolar-educative în aceasta clădire in ultimii doi ani , am dispus efectuarea unei expertize tehnnice asupra imobilului care a dus la concluzia necesităţii demolării lui .
           Conform art. 112 alin. (6) din legea educației naționale ,,Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei.”. Această procedură este reglementată prin Ordinul Ministerului Educației Naţionale şi Cercetării Ştiinţifice  nr. 5819/2016 privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia.
    Propun astfel Consiliului Local aprobarea demarării procedurii de scoatere din baza materială a unităţii de învăţământ prin  obţinerea avizului conform al Ministerului Educaţiei în acest sens. 

